ชอบของแพง
กรณีที่ประชุม ครม.เมื่อ วันที่ 10 ตุลาคมที่ผ่านมา เห็นชอบข้อเสนอของกระทรวงมหาดไทย ให้กรมป้องกันบรรเทาสาธารณภัย (ปภ.) ดำเนินการ,จัดซื้อเครื่องตรวจจับความเร็วแบบพกพา,ลอตแรกจำนวน 849 เครื่อง ในวงเงิน 572 ล้านบาท,โดยกรมป้องกันบรรเทาสาธารณภัยจะเป็นผู้ดำเนินการจัดซื้อเอง,เมื่อจัดซื้อแล้วจึงมอบให้สำนักงานตำรวจแห่งชาตินำไปใช้ตรวจจับความเร็วรถซิ่ง ซึ่งก่อให้เกิดอุบัติเหตุร้ายแรงเพิ่มขึ้นทุกปี,แม่ลูกจันทร์ กราบเรียนว่าเครื่อง ตรวจจับความเร็วรถแบบพกพาเป็นเครื่องมือจำเป็นที่ตำรวจต้องมีไว้ใช้ทำงาน,ถ้ามีการจัดซื้อเครื่องมือตรวจจับ ความเร็วแบบพกพาเพิ่มขึ้นจะเป็นประโยชน์ในการปราบปรามนักซิ่งตีนผีท้านรก และช่วยลดสถิติอุบัติเหตุจากการขับรถโดยประมาทได้อย่างสำคัญ,แต่สาเหตุที่การจัดซื้อเครื่องมือตรวจจับความเร็วแบบพกพากลายเป็นข่าวอึกทึกครึกโครม,เพราะราคาเครื่องตรวจจับความเร็วแบบพกพาที่กรมป้องกันบรรเทาสาธารณภัยเสนอขออนุมัติ ครม.ตั้งราคาไว้สูงถึงเครื่องละ 675,000 บาท,แพงหูฉี่อย่าบอกใครเชียว,แม่ลูกจันทร์ ชี้ว่าปัญหาไม่ได้อยู่ที่ราคาแพงหูฉี่อย่างเดียว,ก่อนหน้านี้ กระทรวงมหาดไทยเคยขออนุมัติจัดซื้อเครื่องตรวจจับความเร็วแบบพกพาแบบเดียวกัน,ตั้งราคาแพงอื้อซ่ายิ่งกว่านี้ด้วยซ้ำไป,โดยเดือนธันวาคมปี 2558 กระทรวงมหาดไทยได้เคยขออนุมัติจัดซื้อเครื่องมือตรวจจับความเร็วแบบพกพาจำนวน 1,064 เครื่อง ในวงเงินงบประมาณ 957 ล้านบาท,หรือราคาเฉลี่ยเครื่องละ 900,000 บาท,แต่ถูกสำนักงบประมาณทักท้วงว่าเครื่องตรวจจับความเร็วแบบพกพาที่กระทรวงมหาดไทยเสนอขออนุมัติจัดซื้อราคาแพงเว่อร์เกินควร,เนื่องจากเครื่องตรวจจับความเร็วแบบพกพาที่ตำรวจใช้อยู่ในปัจจุบันมีราคาเพียงเครื่องละ 130,000 บาท ก็สามารถใช้งานได้เป็นอย่างดี,แม้ผ่านการใช้งานหนักมากว่า 15 ปี ก็ยังแข็งแรงทนทาน,ด้วยเหตุนี้ที่ประชุม ครม.จึงสั่งให้กรมป้องกันบรรเทาสาธารณภัยเอาโครงการนี้กลับไปแก้ไขปรับปรุง,ในที่สุดกระทรวงมหาดไทยก็เอาโครงการนี้ใส่ตะกร้าล้างน้ำกลับมาเสนอที่ประชุม ครม.อีกครั้ง (หลังผ่านไป 2 ปี),โดยยอมลดราคาจากเครื่องละ 900,000 บาท เหลือเครื่องละ 675,000 บาท,ลดกระหน่ำลงอีก 25 เปอร์เซ็นต์,จนได้รับไฟเขียวจาก ครม.ให้เดินหน้าจัดซื้อได้ตามที่ขอมา,แม่ลูกจันทร์ มองแง่ดีว่าโครงการจัดซื้อเครื่องตรวจจับความเร็วแบบพกพาที่ได้รับไฟเขียวจาก ครม.ล่าสุด สามารถซื้อได้ในราคาถูกกว่าที่เคยเสนอครั้งแรกถึงเครื่องละ 225,000 บาท,ถ้าคิดรวม 849 เครื่อง จะประหยัดภาษีประชาชนได้ถึง 191 ล้านบาท ทีเดียว,แต่ถึงกระนั้น แม่ลูกจันทร์ ยังมีปัญหาคาใจอีก 2 ประการ,1, เครื่องตรวจจับความเร็วแบบพกพา ราคาถูกกว่าและใช้งานได้ดีก็มีให้ซื้อ จำเป็นอย่างไรจึงต้องซื้อของราคาแพง??,2, ในเมื่อตำรวจเป็นผู้ใช้เครื่องมือตรวจจับความเร็วแบบพกพาทำไมไม่ให้ตำรวจเป็นผู้จัดซื้อมาใช้เอง??,อืมม์มันแปลกดีมั้ยล่ะโยม,แม่ลูกจันทร์ 
เพราะราคาเครื่องตรวจจับความเร็วแบบพกพาที่กรมป้องกันบรรเทาสาธารณภัยเสนอขออนุมัติ ครม.ตั้งราคาไว้สูงถึงเครื่องละ 675,000 บาท 
เครื่องตรวจจับความเร็ว,จัดซื้อ,ปภ.,สำนักข่าวหัวเขียว,แม่ลูกจันทร์,ข่าวทั่วไป